เกมส์ออนไลน์ฟรีสำหรับมือถือรุ่นสมาร์ทโฟนจูงใจให้เด็กๆอยากลองสูบบุหรี่
เจ้าหน้าที่องค์การอนามัยโลกเปิดเผยว่าบริษัทยาสูบหลบหลีกข้อห้ามโฆษณาบุหรี่ที่มุ่งเป้าเด็กวัยรุ่นด้วยการออกแบบเกมส์ออนไลน์ส่งเสริมการสูบบุหรี่สำหรับมือถือรุ่นสมาร์ทโพนให้เด็กๆดาวโหลดฟรี
เขายกตัวอย่างเกมส์ทำนองดังกล่าวที่ค้นพบทางออนไลน์เมื่อเร็วๆนี้ว่าเขาตกใจเมื่อเห็นเกมส์ที่ชื่อว่า “Puff, Puff, Pass’’ เป็นเกมส์ที่ผู้เล่นต้องคลิกที่ตัวการ์ตูนเพื่อให้สูบบุหรี่แล้วส่งมวนบุหรี่ต่อไปให้กับตัวการ์ตูนตัวอื่นๆในเกมส์ ผู้เล่นทำแต้มคะแนนจากการส่งต่อมวนบุหรี่ระหว่างตัวการ์ตูนให้ได้อย่างรวดเร็ว เขากล่าวว่าเกมส์แนวนี้มุ่งเป้าผู้เล่นเป็นกลุ่มเด็กๆอย่างชัดเจน ปัจจุบันมีผู้ใช้โทรศัพท์มือถือรุ่นสมาร์ทโฟนหลายพันล้านคนทั่วโลกและจำนวนมากเป็นเด็กๆ ทีมนักวิจัยในออสเตรเลีย ทำการสำรวจเรื่องนี้ด้วยการลองค้นหาโปรแกรมซอฟแวร์สำหรับมือถือรุ่นสมาร์ทโฟน ที่มีให้เลือกดาวโหลดทางอินเตอร์เน็ต ด้วยการพิมพ์คำว่า “บุหรี่” หรือ “ซิก้า” หรือ คำว่า “สูบ” ในภาษาอังกฤษลงไปในโปรแกรมค้นหา ผลปรากฏว่าพวกเขาค้นพบโปรแกรมซอฟแวร์หรือ apps ที่เกี่ยวข้องกับบุหรี่ให้ดาวโหลดฟรีมากกว่า 100 โปรแกรม โปรแกรมซอฟท์แวร์เหล่านี้บรรจุทั้งเกมส์และข้อมูลส่งเสริมยี่ห้อบุหรี่บางชนิดเป็นการเฉพาะ และยังใช้ข้อมูลด้วยว่าจะหาซื้อได้ที่ไหน คุณเปอร์รูก้า กล่าวว่า บ่อยครั้งชื่อของโปรแกรมซอฟท์แวร์ลวงให้ผู้ใช้เข้าใจผิด คุณเปอร์รูก้า ผู้จัดการโครงการปลอดบุหรี่แห่งองค์การอนามัยโลกกล่าวกับผู้สื่อข่าวว่าการสำรวจโดยนักวิจัยออสเตรเลียพบว่ามีโปรแกรมซอฟแวร์ดาวโหลดฟรี ที่ส่งเสริมการสูบบุหรี่ในเด็กเเละเยาวชนถึง 107 โปรแกรมทางอินเตอร์เน็ต มีจำนวนมากใช้ชื่อว่า “สุขภาพและความแข็งแรง” ซึ่งอ่านแล้วสร้างความเข้าใจผิด และใครๆก็สามารถดาวโหลดโปรแกรมลงไปในมือถือได้แม้แต่เด็กๆ คุณเปอร์รูก้าเชื่อว่าการเผยแพร่โปรแกรมซอฟท์แวร์สำหรับมือถือสมาร์ทโฟนส่งเสริมการสูบบุหรี่ในเด็ก ผิดต่ออนุสัญญาแห่งองค์การอนามัยโลกว่าด้วยการควบคุมยาสูบ ที่ห้ามการโฆษณาและส่งเสริมผลิตภัณฑ์ยาสูบทุกชนิดผ่านทางสื่อต่างๆในประเทศที่ลงนามในอนุสัญญาดังกล่าว